**Vyhlásenie**

**Ministerstva spravodlivosti Slovenskej republiky**

**o rozporoch k návrhu ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov**

Návrh ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov (ďalej len ,,návrh“), sa predkladá na rokovanie vlády Slovenskej republiky bez rozporov s povinne pripomienkujúcimi subjektmi a s rozpormi s verejnosťou.

**Rozpory s verejnosťou pretrvávajú v nasledovných oblastiach:**

* zavedenie priebežnej obmeny ústavných sudcov v štvorročných cykloch
* zavedenie inštitútu náhradníkov ústavných sudcov
* kvórum pre zvolenie kandidáta na ústavného sudcu aspoň 90 hlasov poslancov Národnej rady Slovenskej republiky
* nezvyšovanie požadovaného veku ústavných sudcov zo 40 na 45 rokov

**Stanovisko predkladateľa:**

Predkladateľ trvá na navrhovanom znení dotknutých ustanovení, nakoľko je presvedčený, že ich formulácia je vhodná na účely naplnenia cieľov návrhu, ktorým je najmä skvalitnenie procesu výberu sudcov ústavného súdu. Uvedené znenie, tak ako je predložené, je výsledkom odbornej diskusie, súčasne je výsledkom širšieho politického konsenzu a zhody povinne pripomienkujúcich subjektov ako aj najvyšších predstaviteľov justície. S ohľadom na vyššie uvedené tak nebolo zo strany predkladateľa možné stotožniť sa s návrhmi verejnosti vo vyššie uvedených oblastiach a preto nebolo možné rozpory odstrániť.